# אדובי פוטושופ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אדובי פוטושופ
צילום מסך של אדובי CS2
פיתוח | אדובי מערכות
גרסה אחרונה | CS2) 9.0.1) ב-15 במאי, 2006
מערכת הפעלה | חלונות, Mac OS X
רשיון | קנייני
קטגוריה | גרפיקה ממוחשבת: עריכה גרפית
דף בית | Adobe Photoshop

אדובי פוטושופ (באנגלית: Adobe Photoshop) היא תוכנת עריכה גרפית מתוצרת אדובי מערכות. תוכנה זו היא הנפוצה ביותר בשוק עיבוד תמונת מפת הסיביות. בעבר עבדה רק על מקינטוש, אולם כיום היא עובדת גם על חלונות. התוכנה משלב מגוון רחב של כלי גרפיקה מתקדמים לכל תחומי עיבוד ובניית תמונה. בשל כך פוטושופ הינה התוכנה הפופולרית ביותר בקרב אנשי מקצוע וחובבים. צלמים רבים משתמשים בפוטושופ כ"חדר חושך דיגיטלי" לצורך ליטושי תמונה שנעשים בחדרי חושך בזמן פיתוחי הפילמים. התוכנה מאפשרת לצלמים לבצע עיבודים שונים כמו הבהרה/האפלה של תמונה, חידודים, טישטושים, חיתוכים, ותיקוני צבע שונים וביניהם "איזון לובן" שלא תמיד המצלמה מצליחה לדייק בו בזמן הצילום עצמו.

פיתוחה החל ב־1987 על־ידי תום נול וג'ון נול.

## [עריכה] אמצעי העבודה

כיום לא רק צלמים משתמשים בתוכנה ורבים עושים לה הסבה ומציירים איתם במחשב ברמה מתקדמת ואף מקצועית. התוכנה, כמו תוכנות גרפיקה רבות בעשור האחרון, משתמשות בשיטת חלוקה לשכבות (Layers) כך שאפשר להחיל שינויים רק על חלק מהתמונה, ולהזיז את החלקים. כך לדוגמה ניתן ליצור קולאז' המורכב מכמה תמונות, בעוד שלכל תמונה אפשר להוסיף מסגרת, לטשטש את הקצוות, למחוק חלקים, לחתוך חלקים לא רצויים, לסובב, להזיז ולשפר, מבלי להשפיע על התמונות האחרות. אפשר לשנות לכל שכבה את מידת השקיפות־לעומת־אטימות שלה (Opacity) כך שדרך שכבה אחת ניתן יהיה לראות שכבה אחרת. לכל שכבה ניתן להוסיף רמות (Levels) המשמשות לרוב צלמים כדי לשנות ולשפר את התאורה בתמונה, על ידי שינוי כמות הצבעים בתמונה. על כל שכבה ניתן להחיל אפקטים, הנקראים פילטרים (Filters), הנעים בין טשטוש, עיוות בצורה של נייר מים ועד הוספת אפקט המתחזה לקרן שמש בצילום. בין הכלים חשוב לציין את:

- המברשת, שבגרסאות האחרונות עוברת שכלול רציני, הכולל לדוגמה את ה־Skattering באמצעותו הנגיעות של המברשת מתפרסות לצדדים ולא יוצרות קו.
- כלי הטשטוש, החדות והמריחה, שאיתם ניתן לטשטש או לחדד את הציור או הצילום, או למרוח את הצבעים במקום מסוים כאילו הכלי הוא אצבע והציור אינו אלא צבעי פנדה.
- מברשת ההיסטוריה (וכלי ההיסטוריה האומנותי), שאיתה משחזרים את האזור שמברשת ההיסטוריה עברה עליו לנקודה רצויה.
- כלי הרקע (Gradient tool), שאיתו אפשר להתאים ולמלא את הרקע ליצירה.
- כלי חותמת הגומי (Clone Stamp tool), שבאמצעותו "מדביקים" חלק מסוים מהתמונה על חלק אחר. צלמים שצילמו תבנית מסוימת (כגון סיבי העץ) ורוצים להעלים פרט מסוים מבלי שההעלמה תבלוט, יכולים להשתמש בכלי הזה, ובדומו, Healing tool.
- כלי הבחירה, כולל כלי הלאסו, שרביט הקסם ועוד, המאפשרים לבחור חלק מסוים בשכבה כך שהכלים (ראו מעלה) ישפיעו רק עליו, או כדי להעביר אותו לשכבה חדשה.

## [עריכה] ImageReady

זו דוגמה של תנועה באמצעות הזזת שכבות (סיבוב סביב ציר תחתון)

התוכנה משתמשת לשמירת השכבות וכל מידע נלווה בסיומת psd, ובלעדיהן מסוגלת לשמור את התמונה בשלל סיומות, ביניהן jpg, png ועוד. כיום, ביחד עם תוכנת פוטושופ - באותה חבילה - נכללת תוכנת ImageReady המתמחה בתמונות נעות. התמונה הנעה היא בעצם מספר תמונות המוקרנות בזו אחר זו, במרווחי זמן ניתנים לשינוי על ידי היוצר. באמצעות התוכנה אפשר להזיז שכבות בין פריימים (Frames) ולהשרות אשלייה מציאותית של תנועה. התוכנה משולבת בפוטושופ ואפשר להעביר את השכבות מפוטושופ לאימג'רדי. בגרסת 9 של פוטושופ הוכללו התכונות של אימג'רדי, כלומר, שבאמצעות פוטושופ אפשר ליצר תמונות המתחלפות תוך שימוש בשלל הכלים המתקדמים שלה. הסיומת של תמונה נעה היא GIF.

## [עריכה] פוטושופ און-ליין

באינטרנט ניתן למצוא הרבה עזרים לפוטושופ, החל מעדכונים מהאתר של אדובי, וגם דברים שמשתמשים יצרו, כגון מברשות, שהן סמלים קטנים שאיתם אפשר לצייר את הציור. לשם המחשה, מברשת שהיא קובץ של תמונות של נחש שיכולים לעשות בייחד אשלייה של סריג כלשהו. משתמשים ותיקים כותבים לעיתים מדריכים לעזרת החדשים, המלמדים אותם על מספר כלים בסיסיים ולא בסיסיים. מדריכים אלה מלווים לרוב בתמונות המדגימות את מיקום הכלים וכיוצא בזאת. באינטרנט אפשר כמובן למצוא תמונות שאפשר להשתמש בהן ביצירה, כגון תצלומים שונים.

## [עריכה] ראו גם

- ייצוג צבע במחשב

## [עריכה] קישורים

מיזמי קרן ויקימדיה |  |
ספר לימוד בוויקיספר: פוטושופ לצלם

- טיפים וטריקים בפוטושופ
- פוטושופ באתר של אדובי

מקור: http://he.wikipedia.org../../../%D7%90/%D7%93/%D7%95/%D7%90%D7%93%D7%95%D7%91%D7%99_%D7%A4%D7%95%D7%98%D7%95%D7%A9%D7%95%D7%A4.html

קטגוריות: תוכנות | גרפיקה ממוחשבת | אדובי מערכות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- বাংলা
- Bosanski
- Česky
- Dansk
- Deutsch
- Español
- Suomi
- Français
- Magyar
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Simple English
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- Tiếng Việt
- 中文